ming030890/wiki-yue-high-quality huggingface dataset:
重要性抽樣

重要性抽樣（英文：importance sampling），或者喊做優惠抽樣（法文：échantillonnage préférentiel），係一種方法攞來減少方差嘅，用喺Monte-Carlo方法裏頭。重要性抽樣嘅基本思想係，喺要揾到嘅估計器上高，一場模擬當中啲值憑隨機變量抽出嘅有噻啲嘅影響係大過其他值。如果啲值啲大尐嘅出現得頻繁多尐，就可以降低隻估計器嘅方差。
所以，重要性抽樣嘅做法就係揀一隻分佈鼓勵啲重要嘅值。如果直接應用佢做模擬，有偏分佈會導致隻估計都有偏。之不過加權畀嘸同嘅模擬之後種偏差就得到找平，所以重要性抽樣估計係無偏嘅。啲權重攞来派畀每個模擬嘅係似然比，係真實分佈相對於有偏分佈嘅Radon-Nikodym 密度。
基本點畀攞重要性抽樣來實現模擬係揀返有偏分佈。重要性抽樣嘅關鍵係揀或者作一個好嘅有偏分佈。噉子嘅優勢係慳得計算時間好多，而一隻勩嘅分佈會有缺點係計算時間仲長過簡單嘅Monte-Carlo模擬。

蒙地卡羅
計便要估計一個量G ，個量攞積分形式表示：本例考慮積分喺一維，不過都推廣得，到任何維度。

蒙地卡羅基本原理係，捉上高隻積分睇成其中X係隨機變量，均勻分佈喺 [ a;b ] 上嘅，而且係佢隻密度。

如果有樣本, 獨立同分佈 (iid) ，根據 ，憑下式就估計得到G：隻係隻估計量畀G，係無偏（即，  ) 又一致（根據大數定律 ）嘅。佢方差係：其中係方差畀隨機變量

優惠抽樣原理
優惠抽樣嘅主要思想係喺模擬入便換走喺上嘅均勻密度，變成一隻替代密度（或者講係biaisée密度），隻表示成、嘗試去模仿隻函數g嘅。噉樣就取代得隻均勻抽樣冇偏向到任何埞方嘅，成為「可信」多尐嘅抽樣。因此，抽樣係根據函數g嘅重要性来：喺g嘸顯著嘅區柵抽樣冇乜意義，相反要專注喺啲高重要性嘅區柵。噉樣做來希望到減少得到隻方差。即係如果畀有誤差水平係固定嘅，相較經典嘅蒙特卡羅方法，理論上來講優惠抽樣減少得模擬次數 N。

改寫隻要估計嘅積分，改成：相當於：其中 （喊做似然比），其中X係模擬跟密度來。好容易推廣上高結果：估計量G係其中係一串獨立同分佈嘅樣本，根據密度來嘅。方差畀隻估計量係攞下式得出：最後有：因此，問題係專注喺攞到一隻有偏密度等隻方差畀 EP 估計量要細過隻方差畀經典嘅蒙特卡洛方法。隻密度、最細化到隻方差嘅（噻啲條件下最細化到零），喊做最啱嘅偏置密度，後者等於：之不過種揀選係冇效用嘅，因為我哋揾緊嘅係分母。但係，可以期待透過揀選密度來減少方差，再現隻函數g 。

Quasi蒙地卡羅
要估計積分，都可以慳丟前面所有啲概率形式。嘸使隨機變量，我哋可以使啲序列係低差異（英文：Low-discrepancy sequence）嘅（譬如 Sobol 序列）。考慮維度 1，最簡單嘅方法係：同通常嘅蒙特卡洛一樣，函數g接近常數嘅話，種近似畀積分就收斂得快多尐。如果g係嚴格嘅常數，係噉定 N = 1 就攞得到精確嘅積分。因此，減少方差畀g都好重要；為達成個目標，使用優惠抽樣就要似下式噉：其中更改到變量y = F ( x ) ，藉由 。好明顯，如果，噉隻函數喺右便等待積分嘅就接近常數1（並因此方差低）。

為了建立聯繫畀上節啲概率解釋，我哋留意到係着定義成一隻因子K，隻會消失喺隻商附近嘅。因此，可以強行定 ，等佢成為 [a, b] 上嘅概率密度。然之後變量嘅變化就得自然解釋成為概率嘅變化，因此有簡化 ：種技巧都立即推廣得，到任何維度。
重田征紀

重田征紀（1976年7月15號—）係日本足球員，司職後衞，效力過川崎綠茵，及橫濱FC。
重症肌無力

重症肌無力（myasthenia gravis）係一種影響肌肉嘅長期病。病人嘅身體產生一啲異常嘅抗體阻礙負責控制肌肉嘅神經細胞嘅神經傳遞素嘅受容體，搞到神經細胞唔能夠有效噉控制身體嘅肌肉，令到佢哋肌肉冇力；呢個病症狀包括眼同面嘅肌肉冇力，而呢點可以造成病人吞嘢有困難或者講嘢有困嘢，手腳肌肉受影響嘅病人喺行路等方面都會有障礙。
重複博弈

重複博弈（英文：repeated game）喺博弈論上係指同一班博弈者彼此之間玩同一個博弈，玩若干次。
香港浸會大學北方話豁免試風波

浸會大學北方話豁免試風波（粵拼：zam3 wui6*2 daai6 hok6 bak1 fong1 waa6*2 kut3 min5 si5 fung1 bo1）係指香港浸會大學學生組織因普盟、學生會同浸大山神成員於2018年1月17號喺語文中心嘅佔領行動。副校長（教與學）周偉立等到場調停，並承諾喺23號出席學生會召開嘅群眾大會，參與對話。語文中心亦喺學生連番要求後最終出示咗北方話畢業資格豁免測試嘅評分凖則文件，一眾學生佔領語文中心八個鐘後散去。當中浸大學生會長劉子頎同中醫五年級學生陳樂行喺佔領行動期間用粗口鬧過教職員，結果俾校長錢大康勒令即時停學，引發更大嘅風波。
香港清治時期

香港清治時期係指大清順治三年（1646年，大明紹武元年）十二月十五清將李成棟帶軍攻陷香港週邊地區，去到道光廿二年（1842年）8月29號大清同英國簽《南京條約》正式將香港島割讓畀英國為止。
香港浸會園

香港浸會園（Hong Kong Baptist Assembly，簡稱浸會園）係香港浸信會聯會轄下一宿營營地，位於粉嶺坪輋坪輋路88號，面積超過50萬平方呎，可以容納約莫400名營友入住，1965年啟用。
香港浸會大學

香港浸會大學（簡稱浸大；英語：Hong Kong Baptist University，HKBU）係香港第二老牌嘅高等教育學府，係一間有基督教教育傳統嘅公立大學，用「全人教育」做佢嘅教育目標同理想，佢嘅校訓係「篤信力行」。

歷史
香港浸會大學前身係香港浸會書院，響1956年成立，首任校長係林子豐博士，1972年改叫香港浸會學院。學院響創辦初期只開設咗中國語文系、英國語文系、社會學系、數理學系、土木工程學系同工商管理學系嘅文憑課程。由1985年開始，學院開辦學位課程。1994年11月，香港浸會學院正式升格為大學，成為香港八間受政府大學教育資助委員會資助並可頒授學位嘅高等教育院校之一。

現況
直至2023年，浸大已發展到有7個學院，分別係文學院、工商管理學院、中醫藥學院、傳理學院、理學院、社會科學院同埋創意藝術學院。

學校高層
霍廣賢 - 學生事務處輔導長，因為恐嚇同打壓大學生就社會同政制問題表達意見，而得到一啲媒體嘅關注。
香港浸會大學持續教育學院

香港浸會大學持續教育學院（英文：School of Continuing Education, Hong Kong Baptist University，縮寫：HKBU-SCE）係香港浸會大學其中一間學院，1975年創校，當初叫香港浸會學院持續教育學院。佢而家有開設學士學位、銜接學位同高級文憑等課程，舊時亦有開預科課程。佢除咗會用九龍塘同石門嘅大學校園上堂，亦開設咗三個教學中心。
香港浸信會神學院

香港浸信會神學院（英文：Hong Kong Baptist Theological Seminary）係香港浸信會聯會屬下嘅一間神學院，院址喺西貢北西澳年明路一號。

歷史
香港浸信會神學院嘅前身，係由基督教兩廣浸信會聯會喺廣州創辦嘅「兩廣浸信會聯會神道學校」。後嚟基於政局變遷，喺1950年被逼關閉神學院，由於香港浸信會教會缺乏傳道人服侍同發展教會，所以決定喺香港籌辦神學院，由林子豐擔任籌委會主席，並喺1951年正式成立香港浸信會神學院，劉粵聲牧師擔任第一任院長。1958年9月，院舍搬到何文田山道1號。1999年搬到西貢北西澳而家嘅校址。西澳院舍由新鴻基地產負責起，作為買入何文田山道地皮以發展住宅項目嘅代價之一。
香港消費券計劃

香港消費券計劃（Consumption Voucher Scheme）係香港政府推出嘅電子消費券計劃，喺2021年、2022年同2023年推出。
喺2021年嗰次，每位喺2021年6月18號或之前年滿18歲嘅合資格香港居民都可以攞到價值5000蚊港紙嘅電子消費券。2022年，香港政府推出第二次計劃，合資格香港居民都可以攞到價值10000蚊港紙嘅電子消費券。2023年，香港政府推出第三次計劃，合資格香港居民都可以攞到價值5000蚊港紙嘅電子消費券。

背景
2021年2月24號，香港政府發表《2021年財政預算案》，入面提到由於香港受疫情影響，為咗刺激經濟，決定向合資格嘅香港居民分期發放價值5000蚊港紙嘅電子消費券，既可以帶動本地消費，亦可以推廣電子支付。

2021年
消費券計劃登記期由2021年7月4號至到8月14號，可以喺消費券計劃網站電子登記或者遞交書面表格。用電子方式喺頭兩個禮拜內（7月4號到7月18號）登記嘅人，都可以喺8月1號攞到第一期消費券，其餘嘅登記者（包括所有書面登記者）就會喺9月1號攞到第一期消費券。
除咗八達通外，其餘三種工具會分兩期發放消費券：第一期2,000蚊，有效期五個月；第二期3,000蚊，喺第一期發放咗兩個月後發放，有效期三個月，兩期消費券可以同時用，同一日到期。
八達通會分三期發放消費券：第一期2,000蚊；第二期2,000蚊，喺第一期發放咗兩個月後發放；第三期1,000蚊，喺第一期發放咗四到七個月內累積合資格消費滿4,000蚊後發放。雖然八達通嘅消費券金額唔會到期，但要合資格攞到最後一期嗰1,000蚊，就一定要喺第一期發放咗七個月內累積合資格消費滿4,000蚊，不過呢個要求因為第五波疫情爆發而喺2022年2月宣佈取消。
財政司司長陳茂波接受傳媒訪問嗰陣透露，約莫七成人揀咗八達通攞消費券，約莫兩成人揀咗支付寶，各約莫半成人揀咗微信支付同拍住賞。

消費券適用範圍
消費券嘅適用範圍包括香港本地零售、餐飲同服務業嘅實體舖頭同網上舖頭，公共交通亦都適用（相關費用亦合資格攞公共交通費用補貼），但就唔用得嚟畀政府收費、公用事業收費、公共機構收費、教育開支、金融產品服務同埋捐款等等。
飢餓遊戲

《飢餓遊戲》（英文：The Hunger Games）係一本2008年出版嘅青少年冒險小說，作者係美國作家蘇珊哥連斯（英文：Suzanne Collins）。呢本書係飢餓遊戲系列之中嘅第一本書。

内容
呢本小説講關於一個未來嘅虛構國家叫「施惠國」，而主角 Katniss Everdeen 就係參與政府每年都搞的真人騷，叫做「飢餓遊戲」。呢個遊戲由24位12–18歲嘅青少年參加，佢哋喺場地入面自相殘殺，而唯一剩低喺度嘅，就係贏家。除此之外，本書亦都有好多希臘神話同古羅馬嘅象徵，令觀眾諗起羅馬鬥獸場嘅場景。

反應
呢本書非常成功，無論佢嘅故事情節同埋人物發展都非常之有特色。個作者基於呢本書贏咗唔少嘅獎，包括 Publishers Weekly 2008年“每年最佳書籍”嘅獎。
喺本書初初出版嘅時候，只係得5萬本，不過因為非常之賣得，不斷再有印，喺唔夠兩年之内，已經賣咗超過80萬本。本書有超過26個翻譯版本，而38個國家同地區都有咗出版權。因為本書嘅成功，所以作者Collins之後再寫多三本來擴散個故事，兩本係續集，叫《Catching Fire》同《Mockingjay》，另外一本係前傳，叫《Ballad of Songbird and Snakes》。喺2012年，基於本書嘅同名電影“飢餓遊戲”推出，同樣非常成功，第一個禮拜嘅票房就已經係有$1.52億美金。
食鹽

食鹽係主要由氯化鈉組成嘅可食用礦物。佢係最常見嘅調味料，有鹹味。
食鹽根據鹽粒大細，可以分為粗鹽同幼鹽，粗鹽鹽粒較大，幼鹽鹽粒較細。
食鹽又可以分為生鹽同熟鹽，生鹽「味鹹而甘」，熟鹽「其味倍咸」。
食鹽多過你食米

亦可以撳「食鹽多過你食米」跳去維基辭典。
陳少寶

陳少寶（英文：Alex Chan Siu-bo，1954年12月6號—），本名陳世明，係香港音樂人，香港電台DJ，曾經係新藝寶唱片總經理、環球音樂香港區總裁同寶號娛樂製作有限公司主席、總裁兼行政總裁，亦曾經係香港商業電台同埋新城電台DJ，同埋張國榮嘅經理人，亦一手捧紅王菲、張敬軒、Beyond等藝人。
佢曾經成立過非主流音樂品牌「非池中」，但品牌只係維持咗3年。
佢而家已經退下唱片業嘅前綫，主要主持電台同網上節目，又喺香港大學教書。

政治立場
佢係親中派人士，熱衷喺香港流行音樂入面引入中國內地元素，又不時喺《少寶與文狄》節目發表愛國言論。

「舞影行動」被捕
喺2003年7月16號，廉署動員近百人員，進行代號「舞影行動」嘅大規模拘捕行動，被捕人士包括當時無綫兩名高層何麗全、陳家倫，環球唱片高層陳少寶等22人，佢哋涉嫌以賄賂令歌手上榜同獲獎。案件喺2004年5月27號開審，期間環球唱片高層陳少寶指責廉署調查時恐嚇佢，並阻止佢聯絡律師。法官彭偉昌最後因廉署人員調查時處理唔當，判陳少寶無罪釋放，而「舞影行動」最後亦不了了之。

《少寶與文狄》被停播
2024年5月，佢喺香港電台主持嘅《少寶與文狄》被停播，當時港台停播佢節目嘅理由係話佢口齒不清，佢公開批評呢個決定，又曾經向新民黨立法會議員李梓敬求助。
陳小魯

陳小魯（粵拼：can4 siu2 lou5；簡化字：陈小鲁；1946年7月30號—2018年2月28號）係中國大陸嘅企業家，亦係陳毅個仔，山東臨沂人，祖籍四川資陽樂至縣。1969年加入中國共產黨後，做咗中國人民解放軍第39軍244團政治處主任，之後亦去過博時基金管理同埋江西長運股份做過波士。2015年初喺安邦集團做緊董事時，試過因債務而陷入輿論漩渦。
2018年2月28號晚黑，佢喺海南三亞因突發急性大面積心肌梗塞死咗，終年71歲。
陳少山

陳少山（英文：Andrew Chan Shiu Shan），香港建制陣營（商界親中派）政治人、生意人，香港中華出入口商會秘書長，老頭陳勁恒曾經做過香港中華出入口商會秘書長。

選舉經歷
喺2021年9月，佢當選成為香港特别行政區選舉委員會進出口界委員。之後佢喺李家超無提政綱嘅情況下，有份提名李家超參與2022年香港行政長官選舉。

馬主生涯
陳少山喺2013-2014馬季開始喺香港賽馬會做馬主，名下賽駒比較出名嘅包括團體馬「有得威」、「有得精彩」、「齊心同行」、「年少有威」、「綠族無限」、「綠族威」等等，個人名下馬就有「綠魔勇士」、「綠族光芒」。
陳小娟

陳小娟（Oliver Chan，1987年11月11號—）係香港電腦導演，2019年憑電影《淪落人》攞到香港電影金像獎新晉導演。
陳小霞

陳小霞（1955年5月7號—；英文：Salsa Chen）係臺灣作曲人、唱作人。
陳瑞祺

陳瑞祺（Chan Sui Ki；1885年—1950年），名禎祥，字文典，係中國廣東新會人，亦係香港商人。

屋企
父親陳澄波係香港富商，葬於香港仔華人永遠墳場 。陳氏有兩個仔，包括陳經綸、陳經邦。

生意
十三歲去香港讀書，十九歲跟父親經營米業。之後佢喺安南東京同西貢開米業公司，又開碾米加工廠，重買咗艘千幾噸位嘅貨船，名黃石公號，運越南米到香港賣，生意好好。主持香港、越南各米舖米廠。之後又開正心有限公司，經營地產。

社會
陳瑞祺愛國，雖然無參加黨派，唔過問政治，但好關心國家民族安危，文化教育，以種種災難。
一九一四年，陳瑞祺鄉下氏族械鬥，焚燒屋千間，數千鄉親流離失所，無家可歸。佢父子聯絡本鄉旅外僑胞，帶頭出錢出力，搭葵棚，置鄉親，捐巨資安排生活，恢復生產。一九一五年， 廣東珠江三角洲大水，波及省城鄰縣，災民數百萬。父子運香港大米到災區，救濟災民。
一九三零到三五年間，捐款起幾百間磚屋，安置窮鄉親，爲窮鄉親七八百人，按月發錢發糧。
佢曾任東華三院主席。
一九三七年，抗日戰爭爆發後，國民政府為保南京，徵用船隻沉江，塞長江口，徵用咗雙黃石公號。

敎育
一九二七年，陳瑞祺家鄉陳沖，起咗澄波第一小學，翌年，又喺陳沖山嘴村，起澄波第二小學，免收學費，負擔學校經常費用。一九三二到三四年，撥款十幾萬，擴建兩校舍。廣州、佛山、江門、香港、澳門、新會等地，起澄波義學廿幾間，皆免學費。
老頭陳澄波，見唐字難寫，研究改革切音字。佢自任道字總社社長，仔陳經邦任副社長，改良文字，一九三三年發明道字，拼音字母一種。出版《道漢字音》字典。陳瑞祺嘗試推廣道字，一九三八年，日軍攻入侵華南先停，受教學生幾十萬人。

發明
佢同仔女研究制人造絲、棉、麻等化纖、人造木、玻璃、印字泥、玻璃紙、化學玉石等，以圖振興民族工業。又研製成功風寒油、風熱油、腳氣水等醫藥，贈送貧苦病人。
陳瑞祺 (喇沙) 書院

陳瑞祺（喇沙）書院（英語：Chan Sui Ki (La Salle) College，簡稱CSK）成立於1969年，是喇沙修士會於香港成立的第四所天主教中學，學校位於九龍城區何文田 ，毗鄰何文田邨，是區內以英文授課的中學之一。陳瑞祺（喇沙）書院是香港少數不設社制的中學，故此在陸運會、水運會等只會有班際比賽。近年來，陳瑞祺(喇沙)書院的公開考試成績漸漸提升，以2022年為例，學生考獲本地學士課程入學要求的比率超過五成，成為第一組別(Band 1)中學。
陳瑩瑩

陳瑩瑩係香港親中派政治人物兼工程界人士。

選舉經歷
喺2021年9月，佢當選成為香港特别行政區選舉委員會工程界委員。
陳瑤

陳瑤（簡化字：陈瑶，Sebrina，1994年10月31號—）係中國大陸女演員，北京電影學院畢業。
陳瑾如

陳瑾如（粵拼：can4 gan5 jyu4；簡化字：陈瑾如；1992年5月1號—）係中國大陸嘅女演員，山東青島人，中央戲劇學院表演系畢業，2017年開始參演影視作品，出名演出作品包括網劇《蝕日風暴》。
陳瑋萱

陳瑋萱（Suan Chen，1989年7月25號—），係臺灣女模特兒同演員，參演過綜藝節目《我愛黑澀會》而出名，個樣畀人話似後生版連戰夫人連方瑀女士。
霍查

安華·霍查（1908年10月16號—1985年4月11號），係阿爾巴尼亞嘅獨裁者（阿爾巴尼亞勞動黨、阿爾巴尼亞社會主義人民共和國同埋阿爾巴尼亞人民軍嘅締造者），1944年到1985年在位。
佢係個極權社會主義人物，而佢最出名嘅事跡，就係响國內殘酷清洗政治異己（打低多個「反黨集團」，清洗大批黨政軍幹部）、响國際社會上，同盟友（南斯拉夫社會主義聯邦共和國、蘇聯、中華人民共和國）決裂，重攻擊各國各黨領導人。
佢嘅一系列政治觀點同埋主張，被稱為「霍查主義」，呢個理論自稱繼承史太林主義嘅衣缽，猛烈批鬥帝國主義同埋各種「修正主義」（尤其係被佢叫做「披住反修外衣嘅新修正主義」嘅毛澤東思想），佢嘅影響持續到而家。响共產主義運動入便，奉行霍查主義意識形態嘅政黨、組織同埋個人，被稱為「霍查派」，佢哋响1994年成立國際組織：馬列主義政黨和組織國際會議 (團結和鬥爭)。
霍文

霍文，SBS，JP（Robert Footman，1953年—）係前任香港運輸署署長。
霍文喺1974年9月加入香港政府政務職系，喺好幾個政府部門服務過，最後喺1998年11月到2005年6月出任運輸署署長。2006年7月放晒所有休假之後退咗休。
霍格華茲魔法與巫術學院

霍格華茲魔法與巫術學院（英文：Hogwarts School of Witchcraft and Wizardry），簡稱霍格華茲，係英國作家J·K·羅琳嘅魔幻小說《哈利波特》系列入面嘅魔法寄宿學校，畀十一到十八歲嘅學生入去讀書、寄宿，係系列入邊頭六集嘅主要場景。

成立
喺十世紀，高錐客·葛來分多、薩拉札·史萊哲林、羅威娜·雷文克勞、海加·赫夫帕夫兩位巫師兩位女巫成立咗霍格華茲，目的係想教育年輕嘅巫師、女巫，同時起到一個保護佢哋嘅作用，免受麻瓜（唔識魔法嘅人）嘅迫害。自成立以嚟，大部份英國境內有魔法能力嘅細路都入咗霍格華茲接受教育，而校園亦都受到魔法嘅保護，麻瓜嚟到都只係睇到一片廢墟同埋幾個警告牌。

中世紀
學校成立三百幾年後，同法國嘅波巴洞、東歐嘅德姆蘭三間學校一齊搞咗個三巫鬥法大賽，作爲三間學校之間嘅競爭、交流之用。呢個比賽持續搞咗六百幾年，之後因爲一單意外取消咗。喺第四集《哈利波特：火盃的考驗》，即係1994-95學年又搞咗一次，但係因爲喺比賽期間西追·迪哥里死咗，所以又取消咗。

軼事
作者J.K.羅琳指出，喺麻瓜發明出廁所之前，霍格華茲係無廁所嘅，巫師、女巫會「就地解決」，然後「令證據消失」。
霍桑效應

霍桑效應（Hawthorne effect）係指人會對「俾人望住」而改變自己嘅行為。
例如有經濟學同管理學方面嘅學者試過喺美國伊利諾伊州嘅一間工廠嗰度做過個噉嘅實驗。喺呢個實驗當中，啲研究者想研究「俾人睇住」會點樣影響工人嘅生產效率－佢哋研究嘅總體係「世界上所有嘅工人」，但佢哋冇可能一次研究嗮咁多工人，所以只係攞咗一小部份嚟研究－嗰間工廠嘅工人（抽樣）。佢哋跟住做以下嘅嘢：
佢哋嘗試增強間廠入面嘅燈光，而燈光影響啲工人會唔會俾人睇到，睇吓佢點樣影響流水線工人嘅生產率；
研究人員首先檢測咗間廠既有嘅生產率，打後再改變車間嘅燈光強度，再睇吓有乜嘢結果；
結果係生產率喺實驗環境之下提升咗－表示「燈光」同「生產率」兩個變數之間有關係。
呢個實驗好出名，不過有唔少科學家都嫌呢個實驗嘅設計有少少唔掂，例如係缺少咗對照組等嘅重要程序。
霍斯

霍斯（Ulrich Alexander "Rick" Fox，1969年7月24號—）係巴哈馬裔加拿大前職業籃球員、演員。1991年畀波士頓塞爾特人喺選秀會以第一輪第24順位揀中之後加入NBA，先後效力波士頓塞爾特人同埋洛杉磯湖人，重幫洛杉磯湖人攞咗三屆NBA總冠軍，至2004年宣佈退役，踏入演藝生涯。
霍建華

霍建華（英文名：Wallace Huo，1979年12月26號—）係臺灣男歌手、男演員，響臺北出世。佢演出咗多部電視劇同埋電影，依家喺中國內地發展，太太係臺灣女藝人林心如。
霍德

霍德爵士，KBE，OBE，LVO，JP（粵拼：fok3 dak1，英文：Sir David Robert Ford，1935年2月22號—2017年9月9號）係英國殖民地官員同軍人，英倫人。1953年加入英國陸軍直到1972年以陸軍少校嘅身份退役，退役後亦做過香港政府新聞處副處長、處長；1976年亦做過副布政司，期間亦調任到英國繼續做官直到1983年返香港做房屋署署長；1986年升級做布政司直到1993年，期間亦提出喺赤鱲角起新機場；1993年做香港政府駐英專員直到香港回歸為止。
2002年6月做過電訊盈科嘅非執行董事同好多間附屬公司嘅董事；2008年12月30號，電訊盈科搞私有化時亦以股東特別大會主席身份主持大會。
霍德喺2017年9月9號喺英國過身，終年82歲。
高雄市燕巢區燕巢國民小學

高雄市燕巢區燕巢國民小學，係一間喺高雄市燕巢區嘅一間小學。全校（包括埋喺尖山嘅分校）依家總共有32班，學生人數係620人，教職員就有61個人，而且仲有一班係幼稚園。

歷史
呢間小學喺1914年開門，原先係做楠梓氹公學校（中文：公學校）嘅分校。到1918年，間小學正式獨立出嚟，叫做“援巢中公學校”，而到1922年就改名做“燕巢公學校”，到1941年再改做“燕巢國民學校”。
到1945年台灣光復之後，間小學繼續用舊名，到1968年就改到依家叫緊嘅“燕巢國民小學”。
馬來西亞教育部

馬來西亞教育部（馬來話：Kementerian Pendidikan Malaysia，英文：Ministry of Education Malaysia，簡稱：MOE）係馬來西亞聯邦政府負責掌管教育事務嘅部門之一，由英殖民政府喺1955年成立，依家依照《1996年教育法令》（Act 550, Education Act 1996）運行。

權責
馬來西亞教育部係負責處理全國教育事務嘅聯邦級政府部門，佢負責範圍同領域包括教育制度、義務教育、高等教育、技術職業教育培訓（TVET）、課程標準、教科書、標準化考試、語言政策、翻譯、選修學校、綜合性學校等。
根據教育法令，馬來西亞國民需要接受11年強制義務教育，其中包括6年小學同5年中學。截至2014年，馬來西亞嘅總識字率達94.6%，其中男性識字率為96.2%，女性識字率為93.2%。

教育制度
馬來西亞教育屬於西式教育，基於英國教育而形成，因為馬來西亞曾經係英國嘅殖民地之一。馬來西亞過去有一段好長時間入面教育制度為全英語教育制，依家公立學校教育制度以英語同馬來語為媒介語。

考試制度
馬來西亞教育注重考試制度，以多種統一化考試嚟評定學生喺學術方面嘅成就同能力。所有考試制度都需要依照馬來西亞教育部連同馬來西亞考試局（Malaysian Examinations Syndicate）以及馬來西亞考試委員會（Malaysian Examinations Council）頒佈嘅指南執行，如果牽涉到有劍橋大學考試委員會參與其中嘅考試（例如馬來西亞教育文憑、馬來西亞高等教育文憑、馬來西亞GCE O-Level考試同馬來西亞GCE A-Level考試）就需要由佢連同頒佈同執行；而牽涉到特許公認會計師公會（Association of Chartered Certified Accountants, ACCA）參與其中嘅考試（例如馬來西亞教育文憑）就需要由佢一齊連同頒佈同執行。

公立小學考試制度
1957年：馬來亞中學入學考試（Malayan Secondary School Entrance Examination，MSSEE）
1963年：馬來亞中學入學考試被廢除。
1967年：小五評估考試（Penilaian Darjah 5，PDL）開始執行。
1973年：小三評估考試（Ujian Darjah Tiga，UDT）開始執行。
1982年：小三評估考試被廢除。
1988年：小五評估考試被廢除。
1988年：小六鑒定考試（Ujian Penilaian Sekolah Rendah，UPSR）開始執行至今。

公立中學考試制度
1957年：初中教育證書考試（Lower Form Certificate of Education，LCE）開始執行。
1957年：國際劍橋教育證書考試（Overseas Cambridge School Certificate，OSC）開始執行。
1957年：劍橋高重教育證書考試（Higher School Certificate Cambridge，HSC）開始執行。
1957年：馬來亞聯合邦教育證書考試（Federation of Malaya Certificate，FMC）開始執行。
1957年：學術資格考試（Qualifying Test，QT）開始執行。
1960年：初中教育文憑考試（Sijil Rendah Pelajaran，SRP）開始執行。
1961年：新學術資格考試（Ujian Kelayakan，UK）開始執行。
1962年：馬來亞聯合邦教育文憑考試（Sijil Pelajaran Persekutuan Tanah Melayu，SPPTM）開始執行。
1964年：馬來亞聯合邦教育文憑考試（Federation of Malaya Certificate，FMC）考試被廢除。
1964年：馬來西亞教育證書考試（Malaysian Certificate of Education，MCE）開始執行。
1968年：國際劍橋教育證書考試（Overseas Cambridge School Certificate，OSC）喺西馬被廢除，喺東馬至今依然執行。
1969年：馬來西亞教育職業證書考試（Sijil Pelajaran Vokasional Malaysia，SPVM）開始執行。
1976年：馬來西亞語考試（Peperiksaan Bahasa Melayu）開始執行。
1982年：劍橋高重教育證書考試（Higher School Certificate Cambridge，HSC）被廢除。
1982年：馬來西亞高等教育文憑考試（Sijil Tinggi Persekolahan Malaysia，STPM）開始執行。
1983年：初中教育證書考試（Lower Form Certificate of Education，LCE）嘅馬來西亞語口試項目被廢除。
1983年：初中教育文憑考試（Sijil Rendah Pelajaran，SRP）嘅英語口試項目被廢除。
1987年：馬來西亞教育文憑考試（Sijil Pelajaran Malaysia，SPM）開始執行。
1987年：馬來西亞教育職業證書考試（Sijil Pelajaran Vokasional Malaysia，SPVM）被SPM(V)考試取代。
1993年：初中教育文憑考試（Sijil Rendah Pelajaran，SRP）被廢除。
1993年：初中評估考試（Penilaian Menengah Rendah，PMR）開始執行。
1993年：完全基於KBSM課鋼的馬來西亞教育文憑考試（Sijil Pelajaran Malaysia，SPM）開始執行至今。
2014年：初中評估考試（Penilaian Menengah Rendah，PMR）被廢除。
2014年：完全基於KBSM課鋼的馬來西亞中三評估考試（Pentaksiran Tingkatan 3，PT3）開始執行至今。
2018年：所有除咗理科科目以外基於KSSM新課綱嘅科目馬來西亞教育文憑開始（Sijil Pelajaran Malaysia，SPM）開始執行至今。
2019年：完全基於KSSM新課鋼嘅中三評估考試（Pentaksiran Tingkatan 3，PT3）將會被執行。
2021年：完全基於KSSM新課鋼嘅馬來西亞教育文憑考試（Sijil Pelajaran Malaysia，SPM）將會被執行。
馬來西亞旗

馬來西亞國旗名輝煌條紋類別 民用旗（陸）、政府旗（陸）啟用日子1963年9月16號形式14道紅白橫條為底，左上係藍底黃弦月黃星嘅旗幟。
馬來西亞聯邦國旗又叫輝煌條紋或者馬來西亞國旗（馬來話：Jalur Gemilang），係馬來西亞聯邦嘅國家主權象徵之一。
國旗由14道紅白相間嘅橫條所組成，左上角為藍底加上黃色嘅新月同14粒芒星圖案。長闊比例2：1。
14道紅白相間嘅等寬橫條原本代表馬來西亞成立時馬來亞嘅11個州同沙撈越、北婆羅洲沙巴同新加坡，自從新加坡喺1965年獨立後，又代表馬來亞11個州屬同沙撈越、沙巴以及聯邦直轄區，為聯邦政府嘅平等關係。
紅色象徵人民面對挑戰時勇敢堅毅嘅精神。白色象徵住人民純潔同高尚。藍色象徵人民團結、融洽、和睦生活埋一齊。新月圖案象徵伊斯蘭教，係馬來西亞聯邦官方宗教。十四角星又叫做「聯邦之星」，象徵住馬來西亞聯邦政府聯合、團結一致。黃色係象徵皇室嘅顏色。
支旗由莫哈末韓查設計，由373個參賽作品入面選出。由1963年9月16號馬來西亞聯邦成立時正式啟用。
馬來西亞標準時間

馬來西亞標準時間（Malaysian Time，MYT）係馬來西亞採用嘅標準時間，比世界協調時間快8個鐘，亦即係位於UTC+8時區嘅國家及鄰國嘅新加坡標準時間相同。
馬來亞半島係喺1880年初採用嘅平均時間係 GMT+6:46:48，至此之後同新加坡相同嘅 GMT+6:55:25。喺二次大戰期間曾經採用全天候嘅夏令時間；至1963年馬來西亞成立之間，馬來亞半島採用嘅時間係UTC+7:30，被稱為英屬馬來亞標準時間。
喺1981年12月31號23:29:59，馬來西亞首相馬哈迪宣布將馬來亞半島時間校快30分鐘同東馬時間相同，同東馬及香港一齊跨越1982年。而新加坡政府亦隨之更改，一直沿用至今。

東馬時間
北婆羅洲同沙撈越最初採用嘅平均時間係GMT+7:21:20，直到1926年更改為+7:30 GMT。喺1933年，西馬調整時間為GMT+7:20 GMT，東馬調整為UTC+8，並喺9月14號至12月14號之間實行20分鐘嘅夏令時間。喺日治時期，東馬採用UTC+9，實際上令東馬時間同日本時間一樣，直到1945年至改番+8:00 GMT，但唔再實施夏令時間。
馬來西亞徽

馬來西亞國徽係馬來西亞嘅國家象徵同標誌。
頂端嘅新月同星象徵住伊斯蘭教。星嘅十四芒象徵住馬來西亞嘅十三個州同馬來西亞聯邦政府之間嘅平等關係。盾牌上嗰五把馬來短劍代表前馬來屬邦，即係玻璃市、吉打、吉蘭丹、登嘉樓同柔佛。
紅色、白色、黑色同黃色條紋代表前馬來聯邦，即霹靂、雪蘭莪、森美蘭同彭亨。其中黑同白係彭亨州旗嘅顏色；紅同黃係雪蘭莪州旗嘅顏色；白、黃、黑係霹靂州旗嘅顏色；黃、黑、紅係森美蘭州旗嘅顏色。
檳榔樹同埋檳威大橋（紅條紋左方）象徵住檳城。馬六甲樹（黃條紋右方）代表馬六甲。沙巴州州徽（紅條紋下方）代表沙巴，而沙撈越州州徽嘅犀鳥（黃條紋下方）代表沙撈越。
大紅花（紅色朱槿）係馬來西亞國花，佢象徵馬來西亞聯邦政府。國徽兩側嘅護盾獸——馬來亞虎象徵住人民嘅勇敢同堅強。
國徽下面嘅綬帶左右分別以羅馬字母同爪夷文寫住馬來語嘅國家格言：團結就是力量（Bersekutu Bertambah Mutu）。綬帶嘅黃色為皇室顏色。

使用
馬來西亞最高元首紋章
馬來西亞護照
馬來西亞國徽係馬來西亞最高元首使用，成日用喺各個聯邦政府部門大廈同埋印喺馬來西亞護照封面。
馬來西亞政府

馬來西亞政府（英文：Government of Malaysia；馬來話：Kerajaan Malaysia）主要指喺吉隆坡聯邦直轄區同布城聯邦直轄區嘅馬來西亞聯邦政府。
馬來西亞係一個由13個州屬組成嘅聯邦制、議會民主制同選舉君主立憲制國家。馬來西亞國會體制沿襲自英國國會嘅西敏議會制，亦被歸類為代議民主制。馬來西亞嘅法律體系係英美法系，為普通法司法管轄區。
《馬來西亞聯邦憲法》第127條文明確噉將聯邦權力分成三個部分，即係立法、行政同司法，三權之間都受到嘅唯一制約係聯邦憲法確立嘅相互制衡。三權分立制度喺聯邦同全國13個州都係一樣，以貫徹作為治國基礎嘅聯邦概念。馬來西亞聯邦政府係依照呢個概念執行同運作，而州政府嘅運作就需要奉行行政權同立法權分立。咁係因為喺馬來西亞，司法系統係全國統一運作，同時各州州憲法同立法唔可以同聯邦憲法有任何衝突。

最高元首
馬來西亞最高元首陛下係《馬來西亞聯邦憲法》法定嘅國家元首，同時亦係馬來西亞海陸空三軍名譽最高統帥。就算最高元首擁有立法、司法同行政名義上最高權力，可以自行行使職權同皇家特權，但實際運作上，佢哋必須顧慮首相同內閣意見行使職權，憲法同時亦限制咗佢嘅權力。

聯邦政府
馬來西亞聯邦政府係馬來西亞最高行政機構，其地喺各州政府之上。馬來西亞聯邦政府嘅基地喺布城聯邦直轄區同吉隆坡聯邦直轄區，由馬來西亞首相領導，佢亦被叫做政府首腦。

州政府
州政府嘅運作需要奉行立法權同行政權分立。

立法權
馬來西亞13個每個州政府都係依據各州嘅州憲法建立同運作。每個州都有一個基於一院制嘅州立法議會。州議會由作為州統治者（蘇丹或者拉惹又或者州元首）、一名議長以及州議員組成。州議員由各州嘅州選區由人民選出，係依據馬來西亞憲法受委。蘇丹或州者元首將會召開同領導州議會會議。州議員嘅任期為5年，如果喺嗰段期間州議會無被解散。蘇丹或者州元首有權解散州議會。一旦州議會被解散，選舉必須喺解散日起60日內舉行。州議員亦可以同時擔任國會下議員。喺正式成為州議員之前，州議員必須喺州議長面前宣誓就職。嗰個議員必須宣誓並承諾將盡忠職守同忠於州同國並遵守、保護同捍衛憲法。

行政權
州政府由州務大臣（9個有世襲統治者嘅州屬）或者首席部長（4個有非世襲州元首嘅州屬）領導，由各州嘅州立法議會以簡單多數原則產生。州務大臣同首席部長會建議佢哋各州嘅世襲統治者或者非世襲州元首行使佢哋嘅職權。喺9個有世襲統治者嘅州屬中，州世襲統治者必須根據州議會推薦，委任一位馬來人穆斯林擔任州務大臣。而其餘4個非世襲州元首嘅州屬中，首席部長必須係由州議會推薦，無任何宗教同種族限制。

地方政府
地方政府（Pihak Berkuasa Tempatan）嘅地位低過州政府，係州政府體系入面最低一級嘅行政機關，但係地方政府嘅設置係聯邦政府嘅權限。根據各縣人口同發展程度唔同，地方政府可以設置三類其中之一，包括係市政廳（Majlis Bandaraya）、市議會（Majlis Perbandaran）同縣議會（Majlis Daerah）。

軍警
馬來西亞武裝部隊係馬來西亞嘅武裝部隊，由馬來西亞陸軍、馬來西亞皇家海軍同馬來西亞皇家空軍組成，效忠於最高元首一人。馬來西亞皇家警察負責國內執法。

選舉
馬來西亞選舉分兩個級別，分別係「聯邦選舉」同「州選舉」。聯邦選舉係喺全國222個國會選區中，選出下議院議員；而州選舉係選出各州立法議員。
馬來西亞教育文憑

馬來西亞教育文憑（馬來話：Sijil Pelajaran Malaysia (SPM)，英文：Malaysian Certificate of Education），又叫大馬教育文憑，係一個享有同國際GCE O-Level同等水平待遇嘅文憑，由馬來西亞考試局（馬來話：Lembaga Peperiksaan Malaysia）主辦，馬來西亞教育部監督嘅全國統一考試，亦係馬來西亞中學階段最後第二個全國統一考試。佢嘅用意人係鑒定中五（高二）學生喺五年中學生涯嘅學習成果、學術資格同埋學習成績。

簡介
1980年前，SPM考試係由馬來西亞考試局（馬來話：Lembaga Peperiksaan Malaysia）同劍橋大學考試委員會（UCLES）共同舉辦，但係自從1980年後UCLES唔再係主辦單位之一，而由大馬考試局獨立主辦呢項考試。但係直到依家，劍橋UCLES仍然會喺旁給予大馬考試局協助同指點。
普遍上，SPM備受國內各大小學府認可，並享有同GCE O-Level同等水平待遇。

考試語言
由於馬來西亞正改革緊佢哋教育體系，科學同數學學科依家用英文考。其他科目仍然用馬來文考，語文科目除外。大馬教育文憑考試對科學同數學科目嘅試卷，由2003年至依家，同時以英文同馬來文命題。不過喺2007年11月參加考試嘅學生，佢哋嘅科學同數學試卷將以英文命題。
2003年，SPM考試增加咗一個全新嘅考核科——科學與技術英文（English for Science and Technology, EST）。呢個係一項以科學同技術為主嘅英文考試。喺2007年報考以英文出題嘅數學同科學科學生，仍然被要求必須報考呢科。

考科數量
以往，科學科源流學生必須報考至少10個科目；人文科源流學生必須報考至少9個科目。但係，依家科學源流學生嘅最低報考科數已無硬性規定，允許報考少過10個科目。而由於領取攻讀更高學位嘅獎學金競爭激烈，學生有壓力會盡可能報考較多學科。之前，教育部容許學生最多可以選考21科；但係依照依家新規則規定，學生報考科目上限為12科（10+2科方案）。

考科水平
只有當考生喺馬來語同歷史兩個考科攞到及格或者以上成績，先會攞到SPM文憑。
馬來西亞考試局同劍橋大學英語評估機構（CELA）合作，當考生喺SPM考試入面嘅英文科（代碼：1119）達到指定分數，可以獲得由劍橋大學考試委員會頒發嘅GCE O-Level英語文憑。攞到GCE O-Level英語文憑嘅學生能夠進入歐洲或者共和聯邦國家嘅高等學府或者大學就讀。
另外，SPM商科考生如果喺SPM考試入面嘅「會計原理學」科（Prinsip Perakaunan；Principles of Accounting；代碼：3756）考獲A等或者以上以及GCE O-Level英語1119達到5C評級或者以上，可以獲得由國際教育發展機構（EDI）頒發嘅英國倫敦商會會計學位（LCCI）第二級簿記及會計（Level 2 Book-keeping and Accounts）文憑，同時可以豁免參加英國特許公認會計師公會（ACCA）會計技術考卷一（CAT-FA1）考試，直升CAT-FA2。

考試科目
呢個表唔完整，歡迎加料。

考試分數評級體綱
馬來西亞考試局會根據考生喺各科表現所得嘅分數嚟給予評級。但係，考試局從未對外公佈特定級別所需嘅分數。
由2009年開始，馬來西亞考試局採用由A+（最高等級）至G（唔合格）嘅評級制度。喺呢個指標之前，SPM考試所採用嘅評分制度為1A（最高等級，1係評級分數而A係評級）至9F（最低評級）。A+係一個比1A更高嘅評級，以篩選更加優秀嘅考生。新嘅評級體綱僅採用於該考試，而由劍橋大學考試委員會頒發嘅「SPM English 1119 O-Level」文憑依然係用舊有嘅評級體綱。此外，雖然D同E喺SPM仍然屬於合格評級，但係國內外大學普遍都只會承認C為最低合格評級。
以下列表闡明咗新舊兩制嘅評分體綱：
馬來西亞性交易

馬來西亞性交易（Sex trafficking in Malaysia）係發生喺馬來西亞嘅一種人口販賣，目的係性剝削同奴役。馬來西亞係性交易嘅來源國、目的地國同過境國。馬來西亞嘅性交易受害者包括國內所有族裔同外國人。細路、農村地區同/或者貧困人口、少數民族、移民同難民容易受到傷害。馬來西亞公民，特別係婦女同女仔，已經將性交易到亞洲同其他大洲嘅唔同國家。好多人被迫賣淫或者結婚以及做唔公平嘅工作。受害者受到威脅同遭受身心虐待。佢哋喺畀人強姦期間感染到性病。有啲被迫出現喺網上色情電影入面。肇事者通常成為犯罪集團嘅一部分或者同佢哋共謀。佢哋越嚟越多利用互聯網嚟欺騙受害者。
馬來西亞政府應對性交易備受批評。腐敗同有罪唔罰現象猖獗。亦有部分官員同警察參與人口販賣。執法部門亦未能確定受害者同其他販運跡象，並將嗰啲案件視為違反移民規定。即使做過努力打擊過人口販運，例如進行過公共服務公告，但係進展受到邊境管理不善、對受害者保護不力、執法實踐不足、信心不足同其他因素所限制。
馬來西亞日

馬來西亞日（馬來話：Hari Malaysia，英文：Malaysia Day）係每年9月16號馬來西亞嘅盛大慶典，紀念1963年9月16號馬來西亞成立，標誌住馬來亞聯合邦、北婆羅洲（之後改名做沙巴）、沙撈越同新加坡共同組成嘅馬來西亞。不過新加坡喺唔夠兩年後嘅1965年8月9號被逐出馬來西亞，獨立成國。
馬來西亞日



若果發現倒數時間唔準，請刷新頁面快取。

歷史
新聯邦成立原本喺1963年6月1號進行，為咗配合馬來西亞獨立日，呢個計劃被延後至1963年8月31號。基於印尼同菲律賓呢兩個鄰國對新聯邦嘅成立表示反對，呢個計劃再度延後至同一年嘅9月16號。呢項延後亦係為咗畀聯合國有更充足時間喺北婆羅洲（依家沙巴）同沙撈越完成關於兩州加入呢個聯邦嘅意願嘅公民投票程序。喺聯合王國、馬來亞聯合邦、沙撈越、北婆羅洲同新加坡簽署1963年馬來西亞協定（Malaysia Agreement 1963）後，馬來西亞得以成立。1963年馬來西亞協定列出咗聯邦成員共同組成一個名為馬來西亞聯邦嘅條件。新加坡隨後喺1965年8月9號喺馬來西亞聯邦除名，獨立成為一個主權國家。
2010年開始，馬來西亞日成為全國公眾假期。2009年10月19號，經過國會辯論後，馬來西亞首相納吉阿都拉薩做出咗呢項決定，令到馬來西亞有兩個關於國家獨立嘅慶典。
2018年9月16號，首相馬哈迪到亞庇出席2018年馬來西亞日慶祝活動時指出，政府研究《1963年馬來西亞協議》後，布城將會恢復沙巴同沙撈越作為馬來半島平等夥伴嘅地位。
2020年9月16號，馬哈迪強調，必須支持《1963年馬來西亞協議》，以便馬來半島、沙巴同沙撈越維持平等夥伴地位。佢又回憶當年國父東姑阿都拉曼喺1963年9月16號喺默迪卡體育場宣佈馬來西亞成立時，當時38歲嘅佢心情覆雜：「我感到光榮，因為馬來聯邦，沙巴（北婆羅州），沙撈越（沙撈越自治）同新加坡共同組成馬來西亞；同時我感到忐忑不安，好多鄰國如印度尼西亞，強烈反對馬來西亞嘅成立」。
騎樓欄河

騎樓欄河，欄河一種，通常見於騎樓，由欄河罇砌成。
英文叫Balustrade。
騎士橋站

騎士橋站（英文：Knightsbridge tube station）係英國倫敦地下鐵皮卡迪利綫嘅車站，屬第1收費區，喺大倫敦肯辛頓-車路士區。
騎師

騎師係種職業，一般係指策騎馬嘅人。
騎師可分為多種，包括平地賽馬騎師，越野跳欄賽騎師，同馬術騎師等，所需嘅技術同其他要求亦各有分別。
騎士

一位女王封緊一個後生男人做騎士。
騎士（粵音：ke4 si6；英文：knight），或稱武士，原本係歐洲中世紀受過正規軍事訓練嘅騎兵，後嚟成為一種貴族階層。
騎槍

1916年清潔緊騎槍嘅不列顛騎兵。
以騎槍進行馬上槍競技。
騎槍（Lance），又叫騎士槍、騎兵槍，係一種騎兵用嘅槍類長兵器，通常畀密集嘅騎兵陣中嘅騎兵使用，用嚟衝垮對方嘅陣形，西元前就已經出現，到二十世紀初先隨住騎兵由戰場上淘汰。戰場用嘅騎槍有尖銳嘅槍頭，但係用喺競技比賽嘅騎槍通常係倔頭。
騎樓

騎樓，係露臺，向出角位，有柱支撐。騎樓可以幾層樓高。騎樓下面叫騎樓底，通常係街來，可以畀行人遮日擋雨。若可成條街騎樓連成一氣，就好似有蓋走廊咁，咁騎樓底嘅舖，人客買嘢都唔會怕日曬雨淋。
騎膊馬

騎膊馬係一個人騎喺另一個企喺嘅人膊頭上嘅動作。係玩雜技成日見嘅動作，幾個人去到三四層咁高，而平時見多數係細路騎大人，喺多人嘅場合可以畀個細路睇高啲遠啲，又當係拎細路，唔使抱或孭，或者純粹係𢭃個細路開心。之不過，因為做呢動作令兩個人重心高咗，好考平衡力，細路大人騎膊馬都有一定嘅危險。
默讀

默讀（英文：subvocalization）係指一個人一路睇書一路喺心入面讀啲字嘅音出嚟。
黛姑娘床單

黛姑娘床單（英文：Day Joyce Sheet）係太平洋戰爭、日佔香港時期嘅一件重要歷史文物。呢張床單係喺香港赤柱拘留營秘密製作，上面繡咗一千一百個名、標誌同數字，並附有兩年嘅營區，用密碼寫成嘅日記。喺日軍多次搜查營地，都成功收埋，打完仗有人帶返英國。 1975年，張床單捐咗畀倫敦帝國戰爭博物館；2009年5月，喺帝國戰爭博物館嘅《俘虜：戰俘嘅非凡生活》特別展覽度公開展出。

黛姑娘背景
張刺繡床單嘅作者，全名叫黛絲·瑪莉·些治（英文：Daisy Mary Sage），簡稱阿黛（Day），因為佢嘅職業又叫黛姑娘。佢喺沙福郡 Yoxford 村出世，大學讀生物學，跟住因應第二次世界大戰爆發而訓練埋做助理護士，但冇俾軍隊徵召去戰場。於是佢喺1940年3月搵咗份工，去香港教育司署做生物學家。
黛姑娘喺香港做嘢嗰陣，太平洋戰爭打到香港。香港保衛戰由1941年12月7號打到25號，黛姑娘就喺九龍喇沙書院校舍設立嘅臨時軍事醫院度做助理護士。日軍打到入九龍嘅時候就攻佔咗喇沙書院，俘虜駐場醫護人員，包括黛姑娘。佢喺喇沙踎到1942年1月20號，跟住被移送赤柱監獄，同大約二千名西洋籍戰俘一齊韞喺個俾炸彈炸到爛溶溶嘅前獄卒宿舍。黛姑娘形容赤柱監獄因為三面環海，「係一個幾容易用大海嚟強化監閘嘅位置」。

床單刺繡
打仗期間，黛姑娘一路枕住喺散裝紙上面寫日記，同埋喺床單上面刺繡。佢收埋啲日記喺中式睡褲入面。「重點係條睡褲啲皺褶索索聲，俾啲日記匿咗三年，每次搜查都好刺激但係安全過骨。」
張床單大約八呎乘七呎大（二點五米乘兩米），係喺開始打仗嘅時候「笠」返嚟嘅，喺喇沙軍事醫院「出世」。黛姑娘「喺唔知邊度搵到支針」，由醫院啲被鋪掹啲線出嚟，將佢嘅思緒繡落張床單。「一開始嘅時候冇諗過咩目的，繼續繡嘅時候亦冇諗過『戰後』點樣。刺繡純粹係因為手痕，要打發心神，靜靜雞記低自己啲諗頭。」
唔係刺緊繡嘅時候，張床單就靜靜雞攝喺佢張碌架床啲氈之間。到黛姑娘獲釋嘅時候，張床單已經繡咗1100個人名同符號，包括兩年嘅密碼日記同埋「好多男女老幼、冇命再見天日嘅各路英雄」嘅簽名。黛姑娘話，「叫呢啲符號做密碼嘅話就實在太睇得起我個諗頭喇，不過我的確唔想件事咁揚。敵軍問到嘅時候我咪話想學好啲英文囉。」

戰後經歷
黛姑娘喺1945年8至9月獲釋，遣返英國，途中因病喺哥林堡留院治療，跟住喺當地朋友 Willoughby G. Beauchamp 同 Kathleen 夫婦屋企休養。之後，佢跟英國空軍喺渭州 Lyneham 空軍基地著陸英國，然後坐大巴「舒暢噉喺秋日早晨，穿過靚到令人哽咽嘅英倫郊區，到達倫敦維多利亞站。冇人知道我返咗嚟。我坐喺我個香港行李箱度，喊咗。」
黛姑娘從此冇返過香港。佢去咗挪威休養，之後喺錫菲大學做舍監。佢喺錫菲同黃金商人 Eric Joyce （艾力·載思）邂逅、結婚，所以後世認識佢同埋佢張刺繡床單主要係認得佢冠咗夫姓嘅名 Day Joyce（黛·載思）。
1970年代初，「時間耐咗，當年打仗嘅劇烈傷痛終於丟淡到可以控制到回憶嘅情緒，又想記低事情嘅中心」，黛姑娘決定攞返佢啲「仲慘過回憶」嘅戰俘散裝紙日記同埋張刺繡床單出嚟，編寫成回憶錄。1975年初，佢奉獻咗佢本回憶錄同埋刺繡床單俾倫敦帝國戰爭博物館。1975年10月19號，已經係寡婦之身嘅黛姑娘，因為癌症辭世。

解讀
2000年代，研究員用黛姑娘嘅回憶錄解讀床單上面嘅刺繡，事隔六十年之後重現呢張「歡樂、鮮艷、唔係幾靚、污污糟糟」嘅床單嘅故事。呢張貌似平凡，好似求其繡咗啲嘢上去嘅床單，記錄咗黛姑娘心裡面嘅秘密，同埋第二次世界大戰期間，赤柱監獄戰俘嘅「恐怖事、曙光點、希望高潮...大事、小事、重要事、好笑事」。
2009年5月，張床單第一次公眾展出，係博物館北區臨時展覽嘅一環，展覽主題叫《俘虜：戰俘嘅非凡生活》（Captured: The Extraordinary Life of Prisoners of War）。

館藏
黛姑娘床單同埋幾件相關館藏而家珍藏喺倫敦帝國戰爭博物館，平時唔開放畀公眾但可以預約參觀。
Day Joyce Sheet（黛姑娘床單），ID no. EPH 3849, Exhibits and Firearms Department（展覽及槍械部）
Guide to the Day Joyce Sheet（黛姑娘床單導覽），作者：Bernice Archer
Ordinary People: The Sheet（平凡人：嗰張床單）, ID no. P324, Documents Reading Room（藏書閱覽室）
黛姑娘簡介刺繡床單錄音，ID no. 16065/2，Sound Archive（音訊館藏部）

書目
後世有關黛姑娘床單嘅記載，主要出自 Bernice Archer 手筆，佢專研究太平洋戰爭期間各地俾日軍俘虜嘅平民嘅被囚生活。相關書目包括：
Bernice Archer (2004): The Internment of Western Civilians under the Japanese, 1941-1945: A Patchwork of Internment. Routledge, 2004. ISBN 0-7146-5592-9. This book is a comparative study of the experiences of civilians in mixed family camps and sexually segregated camps in the Far East, combining a wide variety of conventional and unconventional source material.
Bernice Archer, Kent Fedorowich (2006): The Women of Stanley. In: Women's History Review, Volume 5, Number 3, DOI:10.1080/09612029600200119. This article examines the experiences of some of the women in Stanley Internment Camp, Hong Kong, analysing their roles and contributions to camp life.
Bernice Archer (2008), Internee voices: Women and children's experience of being Japanese captives. In: Kevin Blackburn and Karl Hack (eds,) Forgotten Captives in Japanese Occupied Asia, (London & New York, Routledge, 2008), pp. 224-242.
黛安娜

黛安娜（doi6 on1 naa4，英文：Diana），係喺羅馬神話入面嘅月亮女神同狩獵女神，掌管貞潔，佢係眾神之王朱比特同溫柔暗夜女神拉托娜個女，太陽神阿波羅嘅孖生細妹。
黛塔范提思

黛塔范提思（英文：Dita Von Teese，1972年9月28號—）係美國模特兒，亦係出名嘅脫衣舞女。
黛安芬

黛安芬（德文：Triumph）係一間生產底衫嘅跨國公司，1886年喺德國Heubach（德文：Heubach）成立。
黛勿莎

黛勿莎，全名黛雅·勿莎·漢力克（Dia Mirza Handrich，1981年12月9號—）係印度波里活嘅影星。佢響安得拉邦嘅海得拉巴出世，曾經參加2000年印度小姐競賽，雖然輸咗畀裴莉言嘉卓芭拉獲得亞軍，但係得到代表印度參加亞太小姐比賽嘅資格，並不負眾望摞到冠軍。

生平簡述
黛勿莎個阿爸係德國人，做室內設計師，阿媽係西孟加拉邦印度人，叫做荻芭勿莎。六歲時阿爸、阿媽就離婚，冇耐阿爸死咗。九歲時阿媽再嫁，呢次嫁咗回教徒，叫亞克咪勿莎，阿黛從今以後就改咗姓勿莎。渠哋住響海得拉巴，雖然屋企係信回教，但係黛雅好希望似印度教徒一樣咁生活，佢返嘅公立小學同中學都係印度教。第二個後阿爸死咗之後，佢同阿媽一齊去大城市孟買生活。

選美得獎
黛勿莎長大咗，成個人好靚女，班同學紛紛慫恿佢去參加印度小姐選美賽。收尾喺2000年佢參賽果然摞到亞軍。再度響菲律賓奎松市舉行嘅亞太小姐比賽中得勝成為本世紀嘅第一個亞太小姐。 嗰一年裴莉言嘉（Priyanka Chopra）摞到世界小姐，喇拉杜打（Lara Dutta）又摞到環球小姐，加埋佢，印度可以話「三喜臨門」。
To brush up on acting before Shootout at Lokhandwala, she took a one week course of Film at New York University[11] Dia wanted to complete her graduation in Arts by correspondence, but decided to postpone it as it was becoming difficult to juggle between the Miss Asia Pacific Competition, modeling assignments, traveling and training. She was assisted by Sabira Merchant on diction and etiquette; diet with Anjali Mukherjee; gymnasium and physical fitness with Talwalkars; clothes from Ritu Kumar and Hemant Trivedi; skin care with Dr. Jamuna Pai; and make-up and hair-care from Bharat and Doris Godambe.[12]

電影事業
贏到亞太小姐之後，黛雅入咗娛樂圈，2001年開始拍波里活片。處女作個名叫：<<Rehnaa Hai Terre Dil Mein>>，佢響度表現平淡。收尾繼續拍片，2002年響部片：<<Tumko Na Bhool Paayenge>> 度表現得就比較成熟啲。

代表作品
一直到咗2005年，終於有機會同卓芭拉（Vinod Chopra）大片場演戲，雖然響《Parineeta》部片度表現都僅僅係中規中矩，但係到2006年佢得到響大片《孟買大佬續集（Lage Raho Munna Bhai）》度出演嘅機會。佢做片度嗰個黑社會大佬嘅細佬嘅女朋友，好多觀眾贊佢，部片票房收入當年排到全印度第二。
05、06年佢有拍好多部波里活音樂片、劇情片，不過始終冇乜大嘅進步，到咗2007年，佢響電影《公寓槍聲（Shootout at Lokhandwala）》度演返一個舞女兼匪徒嘅女友，又得到大把觀眾嘅讚賞。
渠而家已經演咗三十幾部電影，雖然做唔到「影后」，響印度同埋國外都算有番少少名氣。

生活
佢已經訂咗婚，個靚仔名叫蘇赫斯（Suhas Gopinath），係從班加羅爾去到美國密執安州從事 IT 行業嘅美籍印度人，所以今時佢總響美國同波里活兩頭飛。
馬時亨名人堂

《馬時亨名人堂》（英文：Hall Of Ma）係香港電視廣播有限公司嘅訪談節目，由前政經界人士馬時亨做主持，喺2022年2月5號到4月23號香港時間逢禮拜六22:30到23:00喺翡翠台播。節目會請唔同名人嘉賓分享自己嘅人生經歷同成功之道。
馬景華

馬景華（Kelvin Ma King Wah，1994年12月4號—）係香港男主持。

簡歷
馬景華分別喺2007年同2013年畢業喺樂善堂梁黃蕙芳紀念學校同仁愛堂田家炳中學，2017年喺香港中文大學生物醫學工程學系畢業，同年佢透過無綫電視旗下網上直播兼社交平臺 big big channel 同清談節目《＃後生仔傾吓偈》，做其中一位意見領袖。
馬普

馬普係毛厘士一座城，朗帕河區首府，人口約莫1,200。
馬普切文

馬普切文（馬普切文：Mapudungun），係智利馬普切人用嘅語言。
馬景煊

馬景煊，香港親中派政治人，香港再出發大聯盟發起人之一。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會批發及零售界委員。之後，佢有份提名林鄭月娥參與2017年香港行政長官選舉。
馬曉波

馬曉波，係中國填詞人、品牌營銷諮詢公司「群玉山」嘅聯合創辦人。
馬曉磊

馬曉磊（粵拼：maa5 hiu2 leoi5；簡化字：马晓磊；1987年1月19號—）係中國一名足球員，宜家喺中國足球協會會員協會冠軍聯賽成都興城足球俱樂部。
馬利奧高爾夫64

馬利奧高爾夫64（英文：Mario Golf），係由任天堂開發哥爾夫球嘅體育遊戲，1999年推出。
馬利餅

馬利餅（英文：Marie biscuit）係種餅乾，主要用麵粉、棕櫚油、砂糖同雲呢拿整，起源自英國。
馬利奧網球GC

馬利奧網球GC（英文：Mario Power Tennis），係由任天堂開發網球嘅體育遊戲，2004年推出。